Ƙuli-ƙuli

Ƙuli-ƙuli (Groundnut cake) Kalmar ƙuli-ƙuli dai kalma ce da take a cikin harshen hausa. Wani abin ci ne da akan yi amfani da shi a matsayin mahadi. Haka zalika ƙuli-ƙuli ana iya cinsa ta hanyoyi da dama wasu sukan sanya shi a cikin garin rogo su sha, wasu kuma sukan iya cinsa da Bazan-ƙwaila, wasu kuma suna cin sa haka nan zallansa. Abinci ne na mutanen yammacin Afrika wanda ake samar dashi daga gyada. Sanannen abinci ne a ƙasashen Najeriya, Benin, Arewacin Kamaru da Ghana. Ana iya cin sa shi kadai. Ana kuma cin shi da koko, fura, kamu, kuma wani lokacin ana yin kwado da shi. Kuma ana haɗa shi wajen yin Tsire da Kilishi.https://www.muryarhausa24.com.ng/2019/10/karanta-jerin-abincin-hausawa-kafin-zuwan-yar-thailand-kafin-zuwan-shinkafa-yar-kasashen-waje-girke-girken-gargajiya-sunayen-abincin-gargajiya-abincin-zamani-filin-girke-girke-abincin-zamani-filin-girke-girke.html.

Yadda ake haɗa Ƙuli-ƙuli
Da farko ana samun Gyaɗa bayan an ɓare ta sai a soya ta sannan a murje ta a fece wato a hure dukan bawon gyadar. Daganan kuma sai a markada ta. Bayan an markada tane kuma za'ayi amfani da Turmi ayi ta juya ta ana juyata har sai manta duka an gama matse shi, ita kuma gyadar ta koma Tunkuza. Wannan tunkuzar za'a dauka a sarrafa ta zuwa irin yadda ake buƙatar ta kamar gutsure-gutsure ko a taɓe. Daganan sai ɗora Man gyaɗar da aka matse daga tunkuzar a kasko sai a hura wuta, idan man yadau zafi sosai, sai a rinƙa zuba curi-curi ko tababbiyar tunkuzar cikin man ana soyawa anayi ana dan juyawa kadan kadan. Bayan ya gama soyuwa to shikenan Ƙuli-ƙuli ya kammalu.
200px|right|thumbnail|Taben kuli, ana ci da Koko
Hotuna

 Manazarta 

Category:Abinci